หมดข่าวดีหุ้นลบ3.77จุด
หุ้นไทยภาคเช้า 15 ส.ค.ปรับตัวลด 3.77 จุดปิดตลาดที่ 1,223.05 จุดมูลค่าซื้อขาย 12,880.12 ล้านบาท
15 ส.ค. 2555

หุ้นไทยภาคเช้า 15 ส.ค.ปรับตัวลด 3.77 จุดปิดตลาดที่ 1,223.05 จุดมูลค่าซื้อขาย 12,880.12 ล้านบาท




ดัชนีตลาดหลักทรัพย์แห่งประเทศไทย วันที่ 15 ส.ค. แกว่งตัวอยู่ในแดนลบตลอดการซื้อขายในภาคเช้า โดยเพิ่มขึ้นไปแตะสูงสุดที่ 1,224.56 จุด และต่ำสุดที่ 1,218.34 จุด ก่อนจะกระเตื้องขึ้นมาปิดที่ 1,223.05 จุด ลดลง 3.77 จุด หรือ 0.31% มูลค่าการซื้อขาย 12,880.15 ล้านบาท 
บริษัทหลักทรัพย์ (บล.) คันทรี่ กรุ๊ป ระบุว่า ตลาดหุ้นวันนี้ขาดข่าวดี หรือ ปัจจัยบวกใหม่ๆ เข้ามาสนับสนุน ขณะเดียวกันความเชื่อมั่นของนักลงทุนต่อการออกมาตรการกระตุ้นเศรษฐกิจลดลง 
นอกจากนี้ กระแสเงินทุนไหลเข้าจากนักลงทุนต่างชาติลดความร้อนแรงลง โดยเมื่อวานนี้พลิกกลับเป็นขายสุทธิเล้กน้อย หลังจากซื้อสุทธิติดต่อกันมา 6 วัน บวกกับแรงขายทำกำไร Sell on Fact หลังจากหลายบริษัทรายงานผลประกอบการออกมา
มูลค่าซื้อขาย 5 อันดับหลักทรัพย์INTUCH มูลค่า 686 ล้านบาท ปิดที่ 65.50 บาท +0.50 บาท หรือ +0.77%ADVANC มูลค่า 587 ล้านบาท ปิดที่ 210.00 บาท +3.00  บาท หรือ +1.45%CPF มูลค่า 568 ล้านบาท ปิดที่ 32.50 บาท -0.50  บาท หรือ -1.52%LL มูลค่า 452 ล้านบาท ปิดที่ 0.33 บาท +0.02  บาท หรือ +6.45%IVL มูลค่า 440 ล้านบาท ปิดที่ 31.75 บาท -0.75  บาท หรือ -2.31%